Document ID: 31981R2730

Komisijas Regula (EEK) Nr. 2730/81
(1981. gada 14. septembris),
ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 13. panta 3. punktu un 17. panta 4. punktu,
tā kā 14. pantā Komisijas 1981. gada 14. septembra Regulai (EEK) Nr. 2729/81, ar ko paredz īpašus sīki izstrādātus noteikumus par to, kā īstenot importa un eksporta licenču sistēmu un kompensāciju iepriekšēju noteikšanu attiecībā uz pienu un piena produktiem [2] ir noteikts, ka uzaicinājumus uz konkursu var atzīt tikai tad, ja tos izsludina kāds no valsts dienestiem vai publisko tiesību subjektiem, kuri uzskaitīti sarakstā, ko paredzēts izveidot;
tā kā, ņemot vērā iepriekšējo tirdzniecības praksi importētājās valstīs un jaunāko informāciju, kas pieejama Komisijai, minēto sarakstu var izveidot tādu, kā norādīts pielikumā;
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
To dienestu saraksts, kuri izsludina uzaicinājumus uz konkursu ārpuskopienas valstīs, kā minēts Regulas (EEK) Nr. 2729/81 14. pantā, ir sniegts pielikumā.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1981. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 14. septembrī

Labels: 3
17